คนตุลาต้านเผด็จการ เรียกระดมพล กำหนดท่าทีฝ่าวิกฤติ
เครือข่ายคนเดือนตุลาต้านเผด็จการ ออกจดหมายเวียน เชิญชวนนักกิจกรรมเข้าร่วมเสวนา กำหนดท่าทีและมติต่อการเคลื่อนใหวฝ่าวิกฤติการเมือง 13 มีนาคม 2553 เวลา 10.00 น ณ อนุสรณ์สถาน 14 ตุลา12 มีนาคม 2553 เครือข่ายประชาธิปไตยเพื่อประชาชน หรือเครือข่ายคนเดือนตุลาต้านเผด็จการ ออกจดหมายเวียน ด่วนที่สุด เชิญชวนนักกิจกรรมเข้าร่วมเสวนา แลกเปลี่ยนความคิดเห็น เพื่อแสดงท่าทีและมติต่อการเคลื่อนใหวในครั้งนี้ และร่วมกันเสนอแนวทางต่อปัญหาทางการเมืองในปัจจุบันโดยหนังสือเวียนดังกล่าว ระบุเหตุแห่งการระดมพลครั้งนี้ว่า เนื่องจากสถานการณ์ในบ้านเมืองปัจจุบันเข้าสู่วิกฤติ และเกิดการเคลื่อนใหวครั้งใหญ่ของมหาชนคนเสื้อแดง ในช่วงวันที่ 14-16 มีนาคมนี้ จึงขอเรียนเชิญ อดีตนักเคลื่อนไหว นักกิจกรรม และนักประชาธิปไตยในยุคสมัยต่างๆ เข้าร่วมเสวนา ในวันที่ 13 มีนาคม 2553 ระหว่างเวลา 10.00 น.- 14.00 น. ณ อนุสรณ์สถาน 14 ตุลาคม สี่แยกคอกวัว (ห้องประชุมอยู่ด้านหลัง) โดยมีผู้นำเสวนา อาทิ ดร.ธเนศวร์ เจริญเมือง ธนศักดิ์ ฤกต์เจริญพร วัฒน์ วรรลยางกูล ดร.สุธาชัย ยิ้มประเสริฐ
เครือข่ายคนเดือนตุลาต้านเผด็จการ ออกจดหมายเวียน เชิญชวนนักกิจกรรมเข้าร่วมเสวนา กำหนดท่าทีและมติต่อการเคลื่อนใหวฝ่าวิกฤติการเมือง 13 มีนาคม 2553 เวลา 10.00 น ณ อนุสรณ์สถาน 14 ตุลา 12 มีนาคม 2553
การประชุม,คนเดือนตุลา,จดหมาย